Messerschmitt

For flyprodusenten etter 1968, se Messerschmitt-Bölkow-BlohmMesserschmitt var en tysk flyprodusent, særlig kjent for flyene produsert under andre verdenskrig, deriblant Bf 109, Me 163 og Me 262. 
Selskapet ble etablert som Bayerische Flugzeugwerke (BFW) i 1926 i Augsburg i Bayern. I 1927 begynte flykonstruktøren Willy Messerschmitt i selskapet som sjefsdesigner og ingeniør. Han etablerte en design-gruppe som skulle jobbe med lettvektskonstruksjoner. Den første av disse konstruksjonene var sportsflyet Bf 108 «Taifun». Dette var en stor suksess som etter hvert satte en rekke rekorder. I 1935 ble selskapet invitert til å delta i konkurransen om å konstruere Luftwaffes nye jagerfly. Messerschmitt benyttet kunnskapene fra utviklingen av Bf 108, og vant konkurransen med sitt Bf 109-design. Den 11. juli 1938 endret BFW navn til Messerschmitt AG, med Willy Messerschmitt som sjef.
Under krigen ble Messerschmitt en viktig leverandør av fly til Luftwaffe, og i den første delen av krigen dannet Bf 109 og Bf 110 hovedtyngden av tyske jagerfly. Messerschmitt utviklet også de enorme transportflyene Me 321 «Gigant» og Me 323, det rakettdrevne jagerflyet Me 163 «Komet» og jetflyet Me 262 «Schwalbe».


=== Fly produsert av Messerschmitt t.o.m 1945 ===

Messerschmitt Bf 108 Taifun (Tyfon) – 1934 – Skole- og transportfly
Messerschmitt Bf 109 – September 1935 – Jagerfly, senere kjent som Me 109
Messerschmitt Bf 110 – 12. mai 1936 – Tungt jagerfly, nattjager
Messerschmitt Me 155 – Jagerfly, aldri produsert. Prosjektet overført til Blohm und Voss som Bv 155
Messerschmitt Bf 161 – Tungt jagerflyprototype
Messerschmitt Bf 162 Jaguar – 1937 – Schnellbomber
Messerschmitt Bf 163 – STOL rekognoseringsfly
Messerschmitt Me 163 Komet – 1941 – Rakettdrevet jagerfly
Messerschmitt Me 209 – 1. august 1938 – Sportsfly
Messerschmitt Me 209 II – 1943 – Jagerfly (prototype)
Messerschmitt Me 210 – September, 1939 – To-motors jager- og rekognoseringsfly
Messerschmitt Me 261 Adolfine – 1941 – Rekognoseringsfly
Messerschmitt Me 262 Schwalbe (Svale) – 18. juli 1942 – Jetdrevet jagerbomberfly
Messerschmitt Me 236 – Rakettdrevet fly, aldri produsert
Messerschmitt Me 264 Amerika – 23. desember 1942 – Strategisk bombefly
Messerschmitt Me 265 – Angrepsfly, aldri produsert
Messerschmitt Me 309 – Juli, 1942 – Jagerfly
Messerschmitt Me 310 – Me 210 med trykkabin
Messerschmitt Me 321 – 7. mars, 1941 – Transportglidefly
Messerschmitt Me 323 Gigant – Høsten 1941 – Transportfly
Messerschmitt Me 328 – Høsten 1943 – Pulsjetfly
Messerschmitt Me 329 – Tung jagerbomber
Messerschmitt Me 334 –  Haleløs versjon av Me 163, aldri produsert
Messerschmitt Me 409 Zwilling (Tvilling) – Tungt jagerfly
Messerschmitt Me 410 Hornisse (Geithams) – 1943 – Tung jagerbomber
Messerschmitt Me 509 – Jagerfly, aldri produsert
Messerschmitt Me 510 – To-motors jagerfly
Messerschmitt Me 600 Bussard (Våk) – Mulig betegnelse for Arthur Sack A.S.7 V-1
Messerschmitt Me 609 – Tungt jagerfly
Messerschmitt P.1101 – Jagerfly med variabel vingegeometri


== Etter andre verdenskrig ==
I etterkrigstiden fikk selskapet forbud mot å produsere fly, og det gikk over til å produsere biler, lisensproduserte Vespa-scootere og prefabrikkerte hus. På 1960-tallet gikk de imidlertid igjen over til flyproduksjon. 6. juni 1968 fusjonerte Messerschmitt AG med det mindre firmaet Bölkow, og ble Messerschmitt-Bölkow. Følgende år, i mai 1969, kjøpte så dette firmaet Hamburger Flugzeugbau (HFB), luftfartdivisjonen til Blohm & Voss. Firmaet endret så navnet sitt til Messerschmitt-Bölkow-Blohm (MBB).


=== Kjøretøy produsert av Messerschmitt ===
Messerschmitt_KR175 – Mikrobil
Messerschmitt_KR200 – Mikrobil


== Referanser ==